Un dels trets identitaris de la nostra Escola, és que som un espai de benestar i, com a tal, donem la importància que es mereix l'entrada de l'infant, sigui a l'etapa educativa que sigui.\nQuan l'infant inicia la seva etapa educativa entenem que, per a ell, aquesta nova situació implica molts canvis i experimenta sensacions diferents. Des de l'Escola de l'Ateneu donem el temps que calgui perquè l'infant descobreixi els mestres, els companys, l'espai, una nova rutina i s'hi trobi segur, a gust i ben acollit. I aquest temps el necessita l'infant, les famílies i els mestres.\nEl nen o nena ha de sentir-se ben acollit, l’educador ha de conèixer, entendre i respondre a les necessitats que li planteja cada infant i les famílies heu de separar-vos del vostre fill o filla estant tranquils i segurs que en la vostra absència restarà ben atès.\nL'infant, fins al moment, ha estat en contacte amb els pares i familiars, que li han proporcionat un espai de benestar on s'hi sent segur i protegit i, amb l'entrada a l'escola, se separa per primer cop dels seus referents i es troba immers en una situació desconeguda. Des de l'Escola de l'Ateneu treballem perquè aquests canvis siguin el més tranquils possible i ben aviat pugui sentir-se “com a casa”.\nLes famílies també necessiten el seu temps d'adaptació, han de poder tenir el màxim de confiança en els mestres que, dia rere dia i al llarg del curs, compartiran moltes estones i aventures amb els seus fills. Per aquest motiu és molt important fer les trobades conjuntes de l'adaptació (entrevista, dia de jocs, ...) per poder establir un primer contacte i poder-nos conèixer mútuament: la família disposa de l'espai per poder parlar del seu infant, els mestres donen a conèixer l'organització de l'Escola i de l'aula, i l'infant coneix l'espai, el mestre, i veu que els pares i el mestre mantenen relació.\nDurant el curs les nostres aules també estan obertes a les famílies. Cada dia se'ls convida a acompanyar els infants i a quedar-se una estoneta jugant, mirant un conte... Volem que les famílies visquin l'Escola amb els seus infants. A mesura que es van fer més grans també gaudeixen de mostrar als pares el que es fa l'aula i fora d'ella. Ens agrada compartir amb els pares sortides i activitats que ens enriqueixen mútuament. El projecte educatiu de l'Escola el fem mestres i pares que volem el millor pels nostres alumnes i fills.\nEQUIP DE MESTRES DE L'ESCOLA DE L'ATENEU\nEls alumnes del programa 'Cultura Emprenedora', a punt per culminar els projectes


Diamond Hotel Alanya Turquia - Ofertes d'hotels amb els MILLORS DESCOMPTES EN LÍNIA\nEsref Kahvecioglu Caddesi No 33, Alanya, Alanya, Turquia, 7400 - Veure al mapa\nSi el que està buscant és per un hotel ben situat a Alanya, no busqui més enllà de Diamond Hotel. Des d'aquí, els viatgers poden gaudir d'un fàcil accés a tot el que aquesta viva ciutat ofereix. També són a fàcil accés Museu Casa Atatürk, Tours en Barca, Restaurant i Cerveceria Red Tower.\nEl Diamond Hotel, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per a la comoditat i comfort dels seus clients, l'hotel ofereix recepció 24 hores, magatzem d'equipatge, transport hotel/aeroport, restaurant, ascensor.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent piscina exterior, jardí. Diamond Hotel és una elecció inteligents per a viatgers a Alanya, i ofereix una estada relaxant i sense molèsties.


‘Els Quatre Gats’ entrega el primer Premi Avedis Donabedian a l’atenció social amb participació d’equips de salut - Germanes Hospitalàries\n‘Els Quatre Gats’ entrega el primer Premi Avedis Donabedian a l’atenció social amb participació d’equips de salut\n‘Els Quatre Gats', l'aliança estratègica entre l'Hospital Sant Rafael, l'Hospital de Campdevànol, l'Hospital Plató i l'Hospital de Mollet, que ha patrocinat el primer Premi Avedis Donabedian a l'atenció social amb participació d'equips de salut, va lliurar el reconeixement al Centre Riudeperes de l'Associació Sant Tomàs-PARMO.\nL'acte d'entrega dels guardons va tenir lloc en el marc de la XXVII edició dels premis Avedis Donabedian a l'excel·lència en qualitat en Sanitat, que es va celebrar el 13 de gener al Palau de la Música de Barcelona. El gerent de l'Hospital Sant Rafael, el doctor Jesús Ezquerra, i el de l'Hospital de Campdevànol, el doctor Joan Grané, van ser els encarregats d'entregar el premi en representació de l'aliança.\nAquesta nova categoria de guardó es diferencia de la resta perquè distingeix un projecte que ha nascut al si d'una entitat d'àmbit social que ha aconseguit involucrar una institució sanitària. En aquest sentit, s'ha reconegut el Centre Riudeperes pel procés de transformació de l'atenció, integrant els recursos sanitaris externs de l'atenció primària en l'equip interdisciplinari intern i promovent una política d'aliances que garanteix la continuïtat de la iniciativa.\n‘Els Quatre Gats' va sorgir l'any 2011 amb l'objectiu de desenvolupar projectes per aconseguir excel·lència en l'atenció assistencial i articular plataformes conjuntes per millorar les capacitats en innovació, gestió del coneixement i qualitat, entre d'altres.


Com afectarà l'escalfament global a la disponibilitat d'aigua a les zones mediterrànies?\nConèixer les interaccions entre el sòl, l'aigua i l'activitat humana és l'objectiu del projecte LIAISE\nEl projecte LIAISE, en el qual participen els experts del programa d'Ús Eficient de l'Aigua en Agricultura de l'Institut de Recerca i Tecnologia Agroalimentàries (IRTA) juntament amb altres investigadors experts en agronomia i en meteorologia, durà a terme aquest any, en una sèrie de municipis del Pla d'Urgell (Lleida), diverses activitats científiques encaminades a esbrinar quins efectes tindran diferents factors que intervenen en el cicle de l'aigua, inclosa l'activitat humana, en un escenari de canvi climàtic, sobre la disponibilitat d'aquest recurs valuós tan necessari per a la producció d'aliments.\nL'objectiu és aportar coneixement sobre com afectarà l'escalfament global els recursos disponibles d'aigua dolça a nivell mundial, específicament en les regions productores d'aliments, i com canviaran les interaccions humanes amb aquests recursos i el seu valor per a la societat. També es volen comprendre els efectes i les incerteses dels intercanvis d'aigua i energia en el clima canviant actual i com transmetre aquesta informació a la societat. «Necessitem comprendre millor els processos que afecten el cicle hidrològic en zones semiàrides de la Mediterrània per poder actuar amb criteri i, a més, poder extrapolar les nostres investigacions a altres zones del món», assenyala Joaquim Bellvert, investigador de l'IRTA.\nPer fer-ho s'han localitzat diferents explotacions agrícoles a Mollerussa, La Cendrosa, Linyola, l'estany d'Ivars, Verdú, Els Plans i Bellpuig. En aquestes localitzacions, diversos grups de recerca de MetOffice i King 's College (Regne Unit), Météo-France, CNRM i CESBIO (França), les universitats de Wageningen, Utrecht i Delft (Països Baixos), la Universitat de les Illes Balears i del Servei Meteorològic de Catalunya (Espanya), Jülich Research Center i la Universitat de Hohenheim (Alemanya), entre d'altres, instal·laran diferents instruments de mesura de l'evapotranspiració, de la interacció dels fluxos sòl / atmosfera i durà a terme un control dels cultius. A més, durant el període del 15 al 30 de juliol, l'Oficina Francesa d'Avions Instrumentats per a la Recerca Ambiental (Safire), l'Agència Espacial Europea (ESA) i l'Agència Espacial Americana (NASA) prendran una sèrie d'imatges aèries de la zona amb sensors tèrmics i radar, les quals serviran per generar mapes d'evapotranspiració i humitat superficial de terra.\nLa regió mediterrània, "punt calent" del canvi climàtic\nUn dels majors reptes als quals s'enfronta la ciència ambiental és entendre els canvis futurs en el cicle de l'aigua terrestre i el conseqüent impacte sobre els recursos hídrics.\nA la conca mediterrània, els recursos d'aigua han estat sempre limitats, i per això les projeccions climàtiques prediuen que la regió mediterrània serà un "punt calent" del canvi climàtic durant el segle xxi. A més, les activitats humanes estan jugant un paper clau en la modificació del cicle continental de l'aigua i, per tant, s'han de tenir en compte en les projeccions.\n«La conca mediterrània és un territori de molt interès per investigar les interaccions entre aigua, atmosfera, sòl i població. En destaca una coberta de sòl molt heterogènia i precipitacions escasses essencialment en zones muntanyoses, que impliquen una gestió humana dels sistemes fluvials naturals per proporcionar aigua als cultius i a una població cada vegada més gran», explica Joaquim Bellvert.\nD'altra banda, els embassaments i l'extracció d'aigua per al regadiu modifiquen la quantitat i el temps de l'aigua que desemboca en l'oceà, i l'efecte que aquest reg té sobre el creixement i l'estructura de la capa límit atmosfèrica local, a més de modificar les condicions atmosfèriques properes a la superfície i augmentar l'activitat convectiva i els núvols al vent de les zones irrigades.\nAigua / Escalfament global / Innovació


Notes Musicals | Contes musicals\nSaps que les notes musicals es diuen DO, RE, MI, FA, SOL, LA, SI?\nÉs important que ho sàpiguis per poder entendre el que t’explicaré.\nI què t’explicaré? El que li va passar un dia al grill Ignasi.\nEl dia que l’Ignasi va complir anys, els seus amics li van fer uns preciosos regals, però de tots, el que més li va agradar va ser la guitarra que li va portar el cuc Esteve.\nEra preciosa, de color vermell i guarnida amb estrelletes. Mai va existir una guitarra igual…però saps una cosa? Per molt que l’Ignasi la toqués i toqués, no sortia cap so! cap nota musical sortia per buscar-ne una altra i, així, agafades totes de les mans, formar melodies a l’aire…\n- No pot ser! – va dir l’Esteve-. L’he comprada nova!\n- Ha vingut tarada! – va dir l’Ignasi amb ganes de posar-se a plorar- I ara què?\n- Ara, ara… Jo ho solucionaré! Espereu-me que d’aquí a una estoneta torno – va afirmar l’Esteve i va marxar.\nEl cuc va buscar una bosa i, disposat a trobar notes musicals, va començar a caminar per tot arreu. De sobte, es va trobar amb un canari que cantava a la seva gàbia una cançó preciosa. L’Esteve es va apropar i li va preguntar:\n- Senyor canari, em regala una nota musical per a la guitarra de l’Ignasi que no sona?\n- I tant! Aquí en tens dues! – li va dir, i li va regalar un DO i un RE.\n- Moltes gràcies!- va dir l’Esteve tot posant les notes a la seva bosseta i va seguir caminant.\nAl cap d’una estoneta es va trobar amb una cigarra. Parada sobre una branca cantava i cantava…\n- Escolti, senyora Cigarra! Que em regala una nota musical per a la guitarra de l’Ignasi que no sona?\n- Oi tant! Te’n dono dues – i li va regalar un MI i un FA.\nMolt content, el cuc les va guardar a la bosseta i va seguir caminant.\nDe cop, va passar per allà un grill que li estava cantant una cançó a la seva nòvia…\n- Senyor grill! Em regala una nota musical per a la guitarra de l’Ignasi que no sona?\n- I tant que sí! però només una perquè aquesta cançó m’ha de sortir preciosa… Et regalo un SOL!\n- Gràcies!- va dir l’Esteve-. La va guardar i se’n va anar de seguida (per no molestar).\n- Només em falten dues notes!! Qui me les donarà? Qui me les donarà? Pensava i pensava l’Esteve…\nDe cop i volta va escoltar una dolcíssima cançó de bressol que sortia per una finestra… L’Esteve va treure el cap i va veure una mare que cantava per a que el seu fillet s’adormís. Les notes de la cançó suraven per l’aire i per sobre del cap del cuc. En veu baixa, l’Esteve va preguntar:\n- Senyoretes notes, alguna de vosaltres pot venir a viure a la guitarra de l’Ignasi que no sona?\n- Venim nosaltres dues! -van dir un LA i un SI, i es van acomodar soles dins de la bossa.\n- Ja està! No en falta cap! – va dir feliç l’Esteve i va sortir corrents corrents cames ajudeu-me!\nMentrestant, l’Ignasi s’havia quedat adormit esperant al seu amic. L’Esteve va aprofitar i va obrir la bossa. Les set notes musicals es van arraulir cada una a les cordes de la guitarra. I així acaba aquest conte.


Virtuts inventades per la impotència (Albert Pla Nualart)\nVirtuts inventades per la impotència\nALBERT PLA NUALART 04/04/2011 00:00\nEl mal ús de la llengua pot fer mal -pot enfonsar reputacions- però també pot crear virtuts inexistents. Els resultats definitius de La Marató del 2010 avalen que els catalans som solidaris. La quantitat de diners que hem donat lliurement bat rècords. Però aquesta solidaritat tan genuïna la sumem alegrement a una altra que els mitjans ens hem inventat: la solidaritat fiscal. El diners, en aquest cas, no els donem, ens els prenen. I, incapaços d'impedir-ho, fem virtut de ser atracats.\nSer solidari és una virtut i la condició necessària de qualsevol virtut és la llibertat. Si es tracta d'un espoli no pot ser al mateix temps solidaritat . Els diners que sent lliures no donaríem mai, no ens poden fer generosos quan van a parar a mans dels altres perquè som esclaus. Ara: sí que és cert que quedem molt millor sent solidaris que sent esclaus.\nI és que la impotència sovint es disfressa de virtut. Llegeixo en un titular de l'ARA de di vendres: "Portugal reconeix haver mentit". El lector entrenat ja sap que es tracta d'una simplificació periodística i que els polítics de P ortugal, lluny de reconèixer una mentida -que comporta voluntat d'enganyar-, parlen només d'error de càlcul. S'acostaria més a la veritat haver escrit "El govern portuguès va mentir i ara no ho reconeix", que, per dir-ho molt suaument, no és ben bé el mateix. Però aquesta veritat, com tants altres aspectes de la realitat que preferim ignorar, no cap al tí tol.


desembre | 2007 | BiCiCORRiOLS Ciclisme i muntanya\nVIGÍLIA DELS SANTS INNOCENTS. LA FERRADA TERESINA. MONTSERRAT.\nPer Joan LLadó El dijous 27 de desembre sol ser un dels dies de les festes de nadal per fer una escapadeta a Pirineu per fer lliscar les pells per damunt del preuat element sòlid. Vés per on, als que … Continua llegint →\nPer Joan LLadó Per Sant Esteve, el tradicional esmorzar amb els prohoms d’Argentona que els darrers anys és convocat a Can Batlle de Dosrius. Abans de l’àpat se senten tot de comentaris dels canvis soferts, urbanísticament parlant, pel fins fa … Continua llegint →\nPer Joan LLadó Per Nadal també hi hagué sortida i força nombrosa, per cert. Crec que la que més gent ha congregat d’ençà que sortim en aquesta diada. Començàrem pel veïnat de sant Jaume, can Castells, Rovell de l’Ou fins … Continua llegint →\nMOLT BON NIVELL. DIUMENGE 23 DE DESEMBRE DE 2.007\nPer Joan LLadó Molta gana de bici i molta assistència de corriolaires a la plaça. Els veïns ho han de notar per força: n’hi ha que no callen ni que els matin. Si jo fos al seu lloc, els trinxava … Continua llegint →\nLA LOLA S’HAURÀ D’ESPERAR. DIUMENGE 9 DE DESEMBRE DE 2.007\nPer Anscari Nogueras El Diumenge ens vam trobar vuit corriolaires a la plaça Fivaller amb ganes d’anar un pèl més lluny per canviar dels verals de sempre, després d’uns minuts de discutir a on anàvem, sembla que anirem a Ca … Continua llegint →\nREPETIM EL MONTALT. DIUMENGE 16 DE DESEMBRE DE 2.007\nPer Joan LLadó La sortida del diumenge va estar multitudinària: dotze corriolers ens trobàrem a la plaça. A la majoria, el fred no ens espanta. Entre riallades i comentaris passats de volum, amb el perill de rebre una gallerada d’aigua, … Continua llegint →\nEL IOAR (SIERRA DE KODES) EUSKALERRIA. 9 DE DESEMBRE DE 2.007\nPer Joan Lladó El divendres, tot i tenir pont, al matí vaig anar a treballar una estona per no perdre el costum. En arribar a casa li dic a la dona: “Què et sembla si ens n’anem al País Basc?” … Continua llegint →\nÒRRIUS, NO PAS SANTA AGNÈS. DIJOUS 6 DE DESEMBRE DE 2.007\nPer Joan LLadó Per la santíssima constitució, que segons un dels seus pares, gràcies a ella els espanyols hem viscut gairebé 30 anys de benestar, -ja ho pot ben dir, perquè per l’altra banda, els catalans, la passem molt magre- … Continua llegint →\nEL MONTALT. DIUMENGE 2 DE DESEMBRE DE 2.007\nPer Joan LLadó A dos quarts de vuit, mitja dotzena de corriolaires ens trobàrem a la plaça amb el dilema d’on anar. En Jordi ens proposa d’ensenyar-nos els camins de sota el Montalt que davallen cap a Sant Vicenç. Comencem … Continua llegint →\nSORTIDA DE TRÀMIT. DISSABTE 24 DE NOVEMBRE DE 2.007\nPer Anscari Nogueras Ens trobem sis corriolaires a dos quarts de vuit als Burots, canviem el lloc de sortida de l’habitual, espero que la « Fivaller » no ens ho tingui en compte. Sortim deu minuts tard perquè esperem l’Andreu … Continua llegint →


espanya | Benet Maimí i Pou\nPresident Suárez “La concordia fue posible”\nPublicat el Març 25, 2014 per Benet Maimí i Pou\nAbans d’ahir, malauradament, ens va deixar el millor president que ha tingut Espanya des de que hi ha democràcia en aquest país, i ho dic amb la màxima rotunditat possible.\nSuárez, va ser una persona que des del primer dia va entendre que Espanya només es pot governar des del diàleg i el consens institucional, però també des del consens polític, econòmic i social.\nEll, per sempre més, serà recordat, entre d’altres coses, com el president que va estructurar una Espanya política molt necessitada de consens i unitat.\nAixí mateix, parlar de Suárez, i fer-ho en clau catalana, és parlar de l’home que va tornar ha recuperar la Generalitat. Ho va fer amb valentia i coratge i desatenent moltes veus contraries a les seves formes de fer amb Catalunya i amb el model territorial que dibuixava per Espanya.\nAixí doncs, cal lloar l’esperit de Suárez de construir Espanya des del diàleg i el consens polític, deixant de banda el interès propi o partidista així com aquelles posicions situades als extrems.\nSuárez, a diferència de Felipe González, Aznar, Zapatero o Rajoy, va demostrar, en tota la seva trajectòria política, ser un polític de debò. Però també va demostrar ser un estratega i estadista, no quedant-se mai amb la política “curta de mires”.\nAquesta manera de fer, i el fet de voler començar a canviar el “statu quo” d’algunes coses, li van crear molts problemes a Suárez.\nCal doncs, repeteixo, agrair a Suárez, la valentia i el coratge demostrat alhora d’afrontar un dels moments més crucials de la història recent d’Espanya.\nI quanta falta faria a Espanya un Suárez en aquest moment….\nSegur que ell, i no com Rajoy precisament, de la discrepància en faria una oportunitat.\nLi dedico per acabar una frase de Winston Churchill que descriu molt el que ha significat aquest personatge que ens ha deixat “Valor és el que es necessita per aixecar-se i parlar; però també és el que es requereix per asseure’s i escoltar”.\nUna darrera reflexió. Suárez ha mort en un moment clau. Ho ha fet en un moment on la situació entre Catalunya i Espanya està més encallada que mai. És per això que el seu adéu, ens fa recordar de nou aquells valors inherents a la seva personalitat, com son el diàleg i el consens, tan necessaris en l’actual escenari polític i institucional. Aquests valors d’en Suárez, podrien fer recapacitar a més d’un per tal de desencallar la complexa situació actual.\nDescansi en Pau President Suárez, descansi en pau.\nPublicat dins de Catalunya, Política Estatal\t| Etiquetat com a consulta, democràcia, espanya, Suárez\nGoteres a l’Estat\nPublicat el Setembre 18, 2013 per Benet Maimí i Pou\nEl passat 11 de setembre, mentre aquí Catalunya es feia l’ofrena al monument de Rafael Casanova, unes goteres de notables dimensions irrompien amb força a l’interior de l’hemicicle del congrés dels diputats.\nAquesta al·legoria reflexa a la perfecció la situació del moment que vivim. Espanya fa aigües, mai millor dit.\nEspanya, govern, PP i PSOE, continuen donant l’esquena a la voluntat majoritària d’un poble. Catalunya vol votar, vol decidir el seu futur, el seu destí com a poble, i està en el seu dret. El dret a l’autodeterminació és un dret que tota nació té i ara cal poder-lo exercir.\nRajoy, i la seva carta dirigida al nostre president, reflecteix que el Govern Espanyol no vol entendre res. Dic no vol, perquè crec que ho entenen perfectament. Aquesta és la seva por, veuen que això va en serio i no té aturador.\nAra ja és massa tard per floritures. Calen decisions valentes i no demorar més el procés. S’ha de dialogar i pactar amb l’estat però sense renunciar a la consulta. La comunitat internacional observa Catalunya molt més del que ens pensem. Mai abans un 11 de setembre havia tingut tants mitjans internacionals acreditats.\nSi jo fos governant Espanyol deixaria l’estadística i començaria per fer política. Cal que Espanya ofereixi un nou estatus polític a Catalunya.\nCom he dit en moltes ocasions en aquest bloc, res serà el que era.\nEl “cafè para todos” fa temps que s’ha acabat i cal un nou model. Cal tornar a defensar el terme d’autonomia en el seu sentit més ampli. Autonomia vol dir ser autònom, ser lliure. Vol dir recaptar els impostos i destinar-los allà on sigui més necessari. Vol dir tenir un model educatiu, sanitari, cultural, esportiu…, propis.\nL’Autonomia a Espanya s’ha distorsionat per què no totes les comunitats estan preparades per tenir-la. L’autonomia l’han de tenir i exercir aquelles comunitats que són nacions sense estat i que se’n senten. El model autonòmic espanyol va néixer tocat i ara en paguem les conseqüències.\nAra és tard. És molt tard. A Catalunya ja no escoltarem aquelles ofertes que no modifiquin el nostre “statu quo” actual.\nLa campanya contra l’Estatut està passant factura al PP i potser s’estan estirant dels cabells per haver-la promogut. Ara, aquests mateixos, neguen la major i es tornen a equivocar. Però ells faran. Nosaltres de moment, anem fent VIA i anem preparant la consulta.\nPublicat dins de Catalunya, Diada, Parlament de Catalunya\t| Etiquetat com a Catalunya, decidir, espanya, futur, via\nI qui parla de l’atur?\nPublicat el febrer 27, 2013 per Benet Maimí i Pou\nPermetin-me començar el post d’avui amb aquest títol que conté una pregunta força suggerent. Té una explicació que observaran a continuació.\nCom bé saben aquest cap de setmana ha fet molt fred, fins i tot, deixant nevades a llocs que no acostuma a fer-ho. Aquestes inclemències meteorològiques del cap de setmana van fer que mires més hores la televisió del que és habitual en mi. Vaig poder comprovar, atònit, com en molts dels programes de debat i actualitat només es parlava de casos de presumpta corrupció, dels polítics, de la casa reial, etc. Però atenció, qui parlava de l’atur? Ningú.\nResulta que la principal preocupació de la gent a Espanya és l’atur i, resulta també, que mai en la història havíem tingut unes xifres d’atur tan elevades i, permetin-me, tan insostenibles. Però de l’atur quasi ningú en parla, no interessa. Que no és el principal problema del país? Que no cal afrontar el problema amb celeritat? Que no veuen que aquestes xifres de desocupació poden situar l’estat del benestar i la cohesió social contra les cordes?. Jo ho veig; altres prefereixen distreure als ciutadans tenyint de rosa, amb excés, a la política i els seus dirigents.\nD’acord que hi ha casos de corrupció. D’acord que cal apostar per una regeneració del sistema i de la política, però, estaran també d’acord, que ara cal (d’una punyetera vegada) posar-nos d’acord i arribar a un pacte que eviti seguir donant cova a la sagnia de l’atur.\nLa setmana passada a Madrid es va celebrar el “Debate de la Nación”, una gran oportunitat per posar sobre la taula propostes sobre allò que més preocupa al ciutadà. CiU, a través del seu portaveu al Congrés, en Josep Antoni Duran i Lleida, va insistir en centrar el debat en proposar mesures i demanar un pla de xoc que eradiqui les actuals dades de l’atur. Lluny d’això el PP i el PSOE, com ja ens tenen acostumats, van seguir a lo seu, amb “l’empastifa que fa fort”. Sigui dit de passada, alguns moments del debat Rajoy – Rubalcaba em van semblar un xic esperpèntics, sobretot pel to i les formes emprades.\nDe debò, potser que durant un temps mirem menys la TV i llegim menys els diaris i, per contra, comencem a mirar els ulls dels ciutadans. Si així ho féssim, potser centraríem la nostra acció política envers el patiment de la gent i no en l’intent de sortir indemnes a la foto.\nCom ja he dit en moltes ocasions, o arribem a pactes i acords sobre allò que preocupa a la gent o marxem cap a casa. La gent mereix una altra cosa!.\nDeixeu-me canviar radicalment de tema per felicitar a l’Ajuntament d’Arenys de Mar, que amb la col·laboració de l’associació de Fires Gastronòmiques d’ Arenys de Mar (AFGAR ), de Crisàlide (Ass. Nou i Vell) i del Col·lectiu TRES-A, per la magnifica idea i organització de la primera edició de la Fira de la Cervesa Artesana, que ha tingut lloc aquest passat cap de setmana a Arenys. De ben segur que aquesta fira es consolidarà a la nostra vila i seguirem gaudint d’aquesta vitalitat i projecció que ens caracteritza.\nPublicat dins de Govern, Política Estatal\t| Etiquetat com a atur, espanya, feina


L'Ajuntament comença la redacció d'un pla per fer polítiques d'igualtat de gènere - Diari de Rubí\nL’Ajuntament comença la redacció d’un pla per fer polítiques d’igualtat de gènere\nToni Cruanyes presentarà ‘Un dels nostres’ aquest divendres a la carpa d’El Racó del Llibre\nL’Ajuntament ha començat a treballar per elaborar un Pla d’Igualtat Municipal i el primer pas ha estat crear una comissió de treball. L’òrgan va celebrar la primera reunió fa uns dies i està format per les àrees d’Alcaldia, Comunicació, Educació, Participació Ciutadana, Civisme, Drets Socials, Gent Gran, Esports, Cultura, Joventut, Policia Local, Acció Comunitària, Infància, Servei d’Acollida, Relacions Ciutadanes, Ocupació i Urbanisme.\nEl Pla d’Igualtat de l’Ajuntament ha de servir per ordenar totes les accions que es realitzen al municipi en matèria d’igualtat de gènere, desenvoluparà fòrmules per incorporar la mirada de la transversalitat de gènere a les polítiques públiques de l’Ajuntament i articularà les accions que es realitzen a la ciutat per promoure la igualtat.\nEl document també té per objectiu potenciar projectes de coeducació als centres educatius, espais de participació per a les dones de la ciutat i accions enfocades a la prevenció, detecció, atenció i recuperació de casos de violència masclista. «Serà un instrument de dret i de promoció de la igualtat que ens ajudarà a fer polítiques feministes des de totes les àrees del consistori. Serem ambicioses i realistes per obtenir un full de ruta feminista que atengui les necessitats de la ciutat», ha explicat la regidora d’Igualtat, Yolanda Ferrer.\nLa primera reunió de treball va servir per explicar a les àrees implicades que el document es treballarà des d’una metodologia participativa amb les diferents àrees municipals i també amb la ciutadania.\nL’Ajuntament calcula que el Pla d’Igualtat estarà redactat en aproximadament 8 mesos i que es podria aprovar durant la primavera del 2021.


Buffalo (Illinois) - Viquipèdia, l'enciclopèdia lliure\n39° 51′ 06″ N, 89° 24′ 32″ O / 39.8518°N,89.409°O / 39.8518; -89.409\nBuffalo és una població dels Estats Units a l'estat d'Illinois. Segons el cens del tenia una població de 491 habitants.\nSegons el cens del 2000, Buffalo tenia 491 habitants, 199 habitatges, i 135 famílies. La densitat de població era de 512,4 habitants per km².\nDels 199 habitatges en un 34,2% hi vivien nens de menys de 18 anys, en un 50,8% hi vivien parelles casades, en un 13,1% dones solteres, i en un 31,7% no eren unitats familiars. En el 29,1% dels habitatges hi vivien persones soles el 17,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,04.\nPer edats la població es repartia de la següent manera: un 27,7% tenia menys de 18 anys, un 8,6% entre 18 i 24, un 26,9% entre 25 i 44, un 23,4% de 45 a 60 i un 13,4% 65 anys o més.\nLa renda mediana per habitatge era de 36.250 $ i la renda mediana per família de 51.250 $. Els homes tenien una renda mediana de 31.641 $ mentre que les dones 25.486 $. La renda per capita de la població era de 19.637 $. Aproximadament el 8,7% de les famílies i el 10,8% de la població estaven per davall del llindar de pobresa.\nDawson (4 km)\nIlliopolis (14 km)\nMount Auburn (16 km)\nSpaulding (11 km)\nWilliamsville (16 km)\nObtingut de «https://ca.wikipedia.org/w/index.php?title=Buffalo_(Illinois)&oldid=19214487»\nLa pàgina va ser modificada per darrera vegada el 20 nov 2017 a les 18:49.


Time to play: extraescolars tecnològiques en anglès a Sarrià Sant Gervasi | Sarrià Petits\nHome » Extraescolars » Time to play: extraescolars tecnològiques en anglès a Sarrià Sant Gervasi\nTime to play: extraescolars tecnològiques en anglès a Sarrià Sant Gervasi\nsetembre 14, 2016ExtraescolarsCap comentari\nEl món de la tecnologia forma ja part de la vida dels nostres fills. I no podem negar que els genera molt interès. Per això quan em van escriure de Time to Play per explicar-me les seves propostes em van semblar una molt bona idea. Les seves extraescolars estan pensades per a nens i nenes desde 3 a més de 14 anys. I van desde la introduciió més bàsica a les noves tecnologies fins a coneixements més avançats de programació, diseny, robòtica, desenvolupament d’apps, videojocs…\nSón coneixements que ara sí que es donen a l’escola i que agraden als nens, però que nosaltres els pares i mares no hem fet mai. I jo almenys no en se gens. Així que és una bona opció per acompanyar l’interès dels nens apassionats per la tecnologia, per tal que puguin desenvolupar els seus propis projectes de manera lúdica i desenvolupin la seva creativitat, el treball en equip i el pensament computacional.\nA més a més aquest any han innovat i ofereixen totes les classes en anglès, i els nens poden practicar l’idioma mentre juguen i aprenen.\nAquí podeu veure totes les propostes d’extraescolars que ofereixen. Però també fan casals, fan extraescolars a les escoles i organitzen aniversaris tecnològics amb sessions a la carta al gust de l’amfitrió.\nCursos per a nens i nenes de 3 a 6 anys:\nCursos per nens i nenes de 7 anys en endavant:\n3D & Modelation\nAprèn a ser un Youtuber\nHacking i Seguretat\nPodeu veure més informació al seu web o contactar al 606430415 o a info@timetoplay.es.\nLes meves classes de Pilates i casals creatius a 2en...\nCasal d’estiu esportiu en l’entorn natural d...


Puig anuncia que la línia d’ajudes Parèntesis per als autònoms i microempreses més afectats per les restriccions de la COVID-19 estarà dotada amb 160 milions d’euros – BÉTERA – toda la información del Bétera, Valencia\nPuig anuncia que la línia d’ajudes Parèntesis per als autònoms i microempreses més afectats per les restriccions de la COVID-19 estarà dotada amb 160 milions d’euros\nPuig anuncia que la línia…\nEl president de la Generalitat, Ximo Puig, ha anunciat aquest dijous, 21 de gener, que la línia d’ajudes Parèntesis, destinada a autònoms i microempreses dels sectors més afectats per les restriccions necessàries per a fer front a la pandèmia de COVID-19, estarà dotada amb 160 milions d’euros.\nAixí ho ha manifestat el cap del Consell després de presidir la reunió de la taula institucional integrada pels alcaldes de València, Alacant i Elx, l’alcaldessa de Castelló, els responsables de les tres diputacions provincials i el president de la Federació Valenciana de Municipis i Províncies, en la qual han sigut acordades les noves ajudes econòmiques.\nEl president ha assenyalat que la línia d’ajudes Parèntesis té com a objectiu “ajudar els sectors més afectats a superar aquest parèntesi d’activitat”, i és fruit de “la col·laboració, el diàleg i l’acord” entre la Generalitat, les diputacions i els ajuntaments, en la seua causa comuna per superar la pandèmia i reactivar l’economia.\nAquesta línia d’ajudes, que serà aprovada en el Ple del Consell de demà divendres a través d’un decret llei, constitueix una de les primeres mesures a posar-se en marxa dins del Pla Resistir, que finalment estarà dotat amb un total de 380 milions d’euros per a “minimitzar els danys en els sectors més vulnerables a unes restriccions adoptades pel bé de tots”.\nPuig ha assegurat que les últimes restriccions -que entren en vigor aquest dijous- “són especialment doloroses” pel seu gran impacte sobre empreses, autònoms i treballadors d’allotjaments i activitats turístiques; l’hostaleria, restauració i oci nocturn; les activitats de creació, artístiques i d’espectacles, i les activitats esportives, recreatives i d’entreteniment.\nPer això ha assenyalat que resulta necessari “injectar els recursos per als més afectats”, arbitrant ajudes amb fons propis, de l’Estat o de la Unió Europea.\nIncrement en l’aportació de la Generalitat Valenciana\nDurant la seua intervenció, el president ha explicat que les ajudes Parèntesis ascendiran a 160 milions d’euros, enfront dels 120 anunciats inicialment, “gràcies a un esforç addicional que realitzarà la Generalitat”, que li permetrà augmentar la seua participació en 40 milions més, per la qual cosa finalment l’administració autonòmica aportarà 100 milions d’euros.\nRespecte de les diputacions, la seua aportació serà de 36 milions, de manera proporcional al nombre d’autònoms, empreses i treballadors que tinguen a la seua província, i els ajuntaments, per part seua, participaran amb 24 milions d’euros. D’aquesta manera, el 62,5% del total serà aportat per la Generalitat, el 22,5% per les diputacions i el 15% pels ajuntaments.\nLa seua gestió es realitzarà a través dels ajuntaments, que tindran un termini de 15 dies, des de la publicació del decret llei, per a presentar la seua sol·licitud de participació, la qual cosa “activarà el desplegament de les ajudes”, ha manifestat Puig.\nAjudes de fins a 10.000 euros per beneficiari\nEn concret, el president ha assenyalat que consistiran en una ajuda directa de 2.000 euros per cada autònom o microempresa dels sectors més afectats, que s’incrementarà en 200 euros addicionals per empleat al seu càrrec. Així mateix ha assegurat que la quantia que rebrà cada beneficiari podran arribar a un màxim de 10.000 euros.\nA més, ha destacat que aniran destinades a cobrir despeses corrents de l’activitat empresarial des d’abril de 2020, és a dir des de l’inici de la pandèmia.\nTal com ha explicat el cap del Consell, s’estima que dels 160 milions, els sectors d’Alacant reben 65,3 milions d’euros; els de Castelló, 18,6 milions, i els de València, 76 milions.\nA més es preveu que el nombre aproximat de beneficiaris serà de 45.000 autònoms i 23.000 empreses, amb 136.000 treballadors vinculats.\nFinalment, el president ha assenyalat que, després de l’increment en l’aportació de la Generalitat, el Pla Resistir ascendeix a un global de 380 milions per a ajudar empreses, autònoms i treballadors a fer front a les restriccions que hui entren en vigor, especialment per als sectors de l’hostaleria, el turisme, l’oci i les activitats artístiques i culturals.\nCal recordar que el pla de xoc s’articula en quatre blocs: ajudes directes a empreses, autònoms i treballadors afectats per ERTE; ajudes específiques per a sectors amb un perjudici sostingut durant tota la pandèmia; nous instruments financers de l’Institut Valencià de Finances (IVF); i el fons de cooperació municipal, presentat hui sota la denominació de línia d’ajudes Parèntesis, acordat amb diputacions i ajuntaments.\nA més de la línia d’ajudes Parèntesis, cal recordar que dins d’aquest pla de xoc ja s’ha posat en marxa la línia Horeca, dotada amb 50 milions d’euros, consistent en préstecs bonificables dissenyats per l’Institut Valencià de Finances (IVF) amb trams no reembossables de fins al 30%. Es tracta d’una nova línia de finançament per la qual obtindran crèdits d’entre 15.000 i 750.000 euros que inclouen una ajuda directa no reembossable de fins a 60.750 euros, i que pot ser sol·licitada des d’aquest dijous.


Floristeria Jardineria Espiga Verda | Floristeria\nFlors i decoració per casa teva.\nConfecció de rams.\nArticles de regal.\nCeràmica i vidre.\nDecoració: esdeveniments familiars i professionals.\nA la floristeria Espiga Verda trobareu la més àmplia varietat de flor, plantes i complements per a la decoració de la vostra llar. El nostre equip professional us atendrà i aconsellarà en l’utilització dels productes especialment indicats pel millor creixement i desenvolupament de les vostres plantes.\nFlor tallada A la floristeria Espiga Verda podreu trobar tota la selecció de flor tallada del mercat. La nostra experiència en la confecció de centres i rams en flor natural o artificial, us garanteix la millor elecció per a cada ocasió, a més podeu confiar-nos el seu lliurament a domicili mitjançant el nostre servei d’enviaments nacionals i internacionals. Conegui tota la varietat de plantes que disposem a la nostra secció de planta d’interior i faci la millor elecció per fer de la seva llar un ambient més acollidor. A la floristeria Espiga Verda també trobareu terres, graves i substrats, adobs i productes fitosanitaris, llavors i complements.\nComplements Tenim tot allò que et cal per decorar la teva llar, ceràmiques, vidre, articles de regal… Fins el més petit detall per decorar casa teva. Aconseguiràs que el teu espai assoleixi la calidesa que tu i els teus voleu. Et proposem una gran varietat de solucions enfocades a transformar el teu lloc en quelcom especial. Envia una consulta al nostre equip professional i et farem un pressupost a la teva mida.\nDecoració L’art floral és la nostra especialitat. Realitzem muntatges decoratius per convencions, actes públics i celebracions. Podeu confiar en la nostra experiència en la decoració per esdeveniments d’empresa i particulars. T’oferim un disseny original i personalitzat en rams de núvia, el dia del teu casament ens ocupem també de decorar l’església, el vehicle i el restaurant.\nConfia en l’experiència i dedicació del nostre equip professional a l’hora de confeccionar el teu ram.\nEn aquesta secció trobareu les millors ofertes en flors i articles de decoració per a la vostra llar. Si us interessa qualsevol dels articles, cliqueu el botó de sota i faciliteu-nos el vostre contacte, el nostre servei comercial es posarà en contacte amb vosaltres i us donarà els detalls per realitzar la comanda.\nRecordeu tot el que us oferim a la nostra floristeria del centre de Ripoll. Rams i centres (també a domicili; servei TELEFLORA), decoració casaments, esdeveniments familiars i professionals, serveis funeraris, amb flor natural i artificial, rosa, orquídia… Planta d’interior: anthurium, caladium, quèntia. Complements de decoració: ceràmica, vidre, articles de decoració, muntatges adhoc per fires i convencions, lloguer de carpes, catifes i arbustos per celebracions.


La Ribera d'Ebre se suma a una nova edició de 'Benviguts a Pagès' per promoure els productes agroalimentaris de proximitat | Diari de Tarragona\nPla pilot per a fomentar més rotació de vehicles\nMóra la Nova celebra la 189a edició de la seua fira\nMés de 500 pelegrins asistiran a la beatificació de la catedral de Tortosa\nEbre Contingut ofert pel Consell Comarcal de la Ribera d'Ebre\nLa Ribera d'Ebre se suma a una nova edició de 'Benviguts a Pagès' per promoure els productes agroalimentaris de proximitat\nEl cap de setmana del 2 i 3 d'octubre, quatre explotacions riberenques obriran les portes als visitants\nContingut ofert pel Consell Comarcal de la Ribera d'Ebre\n29/09/2021 13:00 | Actualizado a 01/10/2021 12:26\nBenvinguts a pagès 2021\nBenvinguts a Pagès és una campanya impulsada pel Departament d'Acció Climàtica, Alimentació i Agenda Rural de la Generalitat de Catalunya que durant tot un cap de setmana permet que 150 explotacions agroalimentàries de tot Catalunya obrin les portes als visitants per ensenyar els camps, els ramats i els obradors. Dos dies únics per redescobrir on neix tot allò que mengem i conèixer de prop les persones que fan els aliments que ens arriben a casa. Una oportunitat per viure una gran experiència i per omplir el rebost comprant directament a pagesos i productors.\nDes de la primera edició d'ara fa sis anys que la Ribera d'Ebre —amb la coordinació del Consell Comarcal— participa en les jornades. Enguany les explotacions riberenques que hi participen són les següents: Formatgeria Laura, l’Hort de Maso, la Cistella de l’Ebre i el Molí de Rué. Així, durant tot el cap de setmana, els productors mostraran el seu treball i la qualitat dels seus aliments a través de visites gratuïtes en les quals es podran degustar els productes i comprar formatges, fruita, olis, verdures i vins sense intermediaris. Les visites gratuïtes a les explotacions s’han de reservar a través de la pàgina www.benvingutsapages.cat. De fet, el web funciona com a central de reserves per planificar unes visites. El web de Benvinguts a Pagès ha actualitzat les seves funcionalitats per facilitar la cerca de les explotacions per comarca o bé per categoria de producte.\nEl dia a dia dels productors // "Aquesta iniciativa coincideix amb una de les línies de treball del Consell Comarcal de la Ribera d'Ebre, sobretot des que vam posar en marxa la marca Degusta Ribera d'Ebre per promoure els productes agroalimentaris de proximitat i, a la vegada el turisme familiar, gastronòmic i de natura", ha comentat Gemma Carim, presidenta del Consell Comarcal. Segons, Noemí Poquet, copropietària del Molí de Rué, "Benvinguts a Pagès permet que els visitants ens coneguin i sàpiguen qui hi ha al darrere dels nostres vins i del nostre oli"."Ensenyarem les nostres instal·lacions, prepararem un tast i prepararem activitats infantils", ha afegit. Per la seva banda, Laura Bladé, propietària de la formatgeria Laura de Rasquera ha explicat que obrirà la formatgeria i la granja, com han fet els darrers sis anys.\nUn treball en xarxa // L’oferta dels productors es complementa amb la participació de nou allotjaments rurals i establiments de restauració que aposten pels productes locals. Sis allotjaments i quatre restaurants de la comarca també s’han afegit a la iniciativa amb adaptacions d’ofertes i de menús perquè els visitants puguin gaudir de tot el cap de setmana a la Ribera d'Ebre. "Nosaltres hem preparat un menú degustació especial amb productes de proximitat dels productors que participen en la iniciativa de Benvingut a Pagès", ha avançat el cap de cuina del restaurant Molí de Xim de Miravet. Eduard Cavallé, regidor responsable del Càmping i Alberg de Tivissa, ha destacat el treball en xarxa dels diversos sectors implicats en aquesta iniciativa: producció agrícola, turisme, allotjaments rurals i restauració. "Coincidint amb benvinguts a pagès, també se celebra el Cap de setmana Iber als jaciments de Tivissa i Vinebre, i la Fira de Vimblanc de Vinebre. La suma de totes aquestes sinergies fa que sigui un bon cap de setmana per descobrir la comarca", ha conclòs Gemma Carim, presidenta del Consell\nVisites de proximitat tot l’any // Paral·lelament a la celebració de Benvinguts a Pagès, els productors de la comarca han consolidat una oferta estable i permanent durant els 365 dies de l’any. Així, ofereixen visites de pagament per apropar l’activitat agrícola a famílies, escoles i ciutadania en general durant tot l’any, donant continuïtat a l’esdeveniment del proper cap de setmana. L’oferta s’adreça al conjunt dels visitants amb una atenció especial per a les famílies i el públic interessat per la descoberta de la natura, el patrimoni i la gastronomia.\nTalleres y espectáculos dan vida a las calles del centro de Tarragona\nVÍDEO: Valls celebra Santa Úrsula amb la Vigilia dels gegants


Joan Colás | dimarts, 1 de maig de 2018\nEl festival de cinema d'autor de Barcelona (DA Festival) ha tingut des del seu naixement el 2011 una estima especial pel cineasta canadenc Guy Maddin. Un director desconegut pel gran públic però apreciat per la crítica per la seva radicalitat.\nCom no podia ser d'altra manera, aquest any el DA Festival ha tornat a projectar no una sinó dues pel·lícules de Maddin, el curt 'Accidence' seguit del llargmetratge 'The green frog'. Dues peces exquisides que han aconseguit gairebé el ple absolut de la sales.\n'Accidence' és una peça d'escassos deu minuts que gairebé podria actuar com videoclip en què el Guy Maddin retrata les escenes que succeeixen en els balcons d'una ciutat prestant atenció en una només en durant el primer i últim minut del film. La resta de la pel·lícula la càmera s'allunya i s'acosta, però sempre mantenint certa distància d'aquests balcons on les vides se succeeixen alienes a la mirada de la càmera. En aquests deu minuts les escenes que es viuen en cada un d'aquests balcons són tan caòtiques com la vida actual.\nUn retrat de la hiperactivitat i estats d'ànim de vegades absurds en què vivim i que són tractats amb total delicadesa. La distància de la càmera permet tot el que passa, convertint cada balcó en un petit escenari on es succeeixen les boges representacions de la vida.\nPerò sens dubte el llarg mereix una atenció especial. En primer lloc, perquè 'The green fog' hauria de ser presentada a tots els que creuen que el cinema d'autor és lent, avorrit i dramàtic i afectat. Tot el contrari. Maddin compon, entre altres coses, un homenatge a la ciutat de San Francisco recopilant extractes de desenes de pel·lícules, en la majoria d'ocasions tallant tots els diàlegs i deixant la gestualitat dels actors provocant situacions hilarants per a qualsevol espectador, especialment quan apareixen extractes de films de Chuck Norris.\nPerò més enllà de la defensa de 'The green fog' com a pel·lícula per a tot tipus de públic, el valor principal del film és sobretot el joc de composicions amb totes les pel·lícules que genera una cosa nova, fins i tot una trama. No cal que parlin els personatges d'altres pel·lícules, no importa que en el pla contraplà canviïn els actors i actrius. Aquesta és la gràcia del cinema, del muntatge, com defensaven els teòrics russos dels anys 20 o els 'enfants terribles' de la Nouvelle Vague Francesa. El muntatge genera significat per si sol i la continuïtat narrativa en el cinema no requereix ni de diàleg, ni de la precisió del raccord.\nI el millor de tot és que en aquest muntatge de pel·lícules aquesta misteriosa 'boira verda' és a més un homenatge al 'Vertigo' d'Alfred Hitchcock. La trama és exactament igual però sense que amb prou feines apareguin dos o tres escenes d'aquest film i en cap moment es mostri als seus protagonistes.\n'The green fog', en què Maddin a comptat amb la col·laboració en la direcció d'Evan i Galen Johnson, és una gran pel·lícula en si mateixa, sense necessitat de gravar ni un sol pren nova. Una pel·lícula-homenatge triple: a San Francisco, a 'Vertigo' i a la capacitat del mateix cinema de generar un nou imaginari, fins i tot a partir de si mateix. No es tracta d'metacine, es tracta de relectures possibles amb el ja compost per generar un altre (s) significat (s). I, especialment, la capacitat d'un director de crear alguna cosa irreverent, fascinant i misteriós amb el poder del cinema.


Andorra Telecom signa 162 contractes de serveis de fibra òptica durant els tres dies de la Fira d'Andorra la Vella | BonDia Diari digital d'Andorra.\nDl., 26/10/2009 - 12:03\nAndorra Telecom signa 162 contractes de serveis de fibra òptica durant els tres dies de la Fira d'Andorra la Vella\nAndorra Telecom ha signat 162 contractes de serveis de fibra òptica durant els tres dies que ha durat la Fira d'Andorra la Vella, de manera que el nombre total de contractes signats fins al moment ascendeix a 5.233.\nEn aquest sentit, Andorra Telecom ha fet una valoració positiva de la seva presència a la fira. En aquests moments ja són més del 69% les llars i empreses que poden accedir als serveis que ofereix la fibra òptica i, segons Andorra Telecom, és manté la previsió que a finals d’any s’arribi al 80%. Així, en acabar el primer semestre del 2010 es preveu que els serveis que ofereix la fibra òptica fins a la llar ja siguin universals.\nL’estand d’Andorra Telecom estava dividit en cinc espais: Internet, telefonia, televisió, Mobiland, i atenció al client i contractació de serveis. En aquest sentit, des de la parapública han informat que molts clients han aprofitat l'espai d'atenció al client per fer diverses gestions com altes de telefonia mòbil o modificacions de productes, entre altres. De fet, 334 clients actuals del servei SOM Televisió paquet bàsic s'han acollit a la promoció que els permet veure tots els canals de televisió Oferta Premium Total sense cap cost addicional fins a finals d’any.


A banda de l’entitat presidida en el seu moment pel Duc de Palma, Iñaki Urdangarín, les empreses sobre les quals es sol·licita informació són: Nóos Consultoria Estratégica SL, Aizoon SL, Virtual Strategies SL, Shiriaimasu SL, Intuit Strategy Innovation Lab SL i De Goes Center for Stakeholder Management SL.\nEl diputat Antoni Alorda ha anunciat aquesta iniciativa en roda de premsa, i ha reclamat al Govern “una actitud més combativa en relació a aquest tema”. Especialment tenint en compte que “és molt PP tot el que hi ha a l’engranatge del cas Urdangarín”, en referència als contractes signats entre l’Institut Nóos i la resta d’empreses de la trama amb governs conservadors. Alorda ha afegit que el fet que Urdangarín sigui un membre de la Família Reial “no obliga a ser més prudents, sinó més exigents”.\nEl diputat del PSM-IV-ExM ha avançat que el grup parlamentari presentarà més iniciatives en relació a aquest cas, i també ha recordat que ja va formular una pregunta al Parlament sobre el tema, per assegurar-se que el Govern vetllaria per la recuperació dels recursos malversats: “sobretot, s’han de tornar els doblers”.\nAdjuntam una de les sol·licituts de documentació que s’han adreçat a les diferents conselleries del Govern.\nSol·licitud de documentació dirigida al Govern: contractes amb l'Institut Nóos (165 KB)


La Generalitat retallarà un 3% més el sou dels treballadors públics\nMés retallades en el sector públic. La Generalitat ha anunciat una rebaixa del 3% en el sou dels treballadors directes de l'administració, així com els de les empreses i organismes que en depenen. La reducció s'aplicarà íntegrament a la nòmina de juny. El govern assegura que tindrà caràcter temporal, només el 2012, però no descarta més rebaixes en un futur. La Generalitat afirma que ha optat per aquesta mesura en un context de desacceleració econòmica i per evitar fer fora més treballadors. Els sindicats estan indignats i anuncien mobilitzacions.\nRedacció 17/02/2012 - 12.03 Actualitzat 18/02/2012 - 08.35\nLa vicepresidenta del govern, Joana Ortega, ha confirmat la mesura avançada pels sindicats. Ortega ha explicat que es tracta d'una mesura temporal i que no es consolida. Tindrà efectes només sobre el 2012. Tot i això no ha descartat que es pugui haver de repetir en un futur.\nLa Generalitat justifica la rebaixa del 3% per la voluntat d'assegurar els llocs de treball. Ortega ha explicat que es una mesura que ja s'estudiava en les negociacions que van mantenir amb els sindicats del desembre i gener passats. La mesura està inclosa en els pressupostos d'aquest 2012.\nEn la nòmina del juny\nAquesta reducció es materialitzarà com a norma general de manera íntegra en la paga extra de juny, ja que la Generalitat no té competències per rebaixar el sou mensual dels funcionaris. Alguns col·lectius, com els docents i els funcionaris de presons, podrien aplicar-la en un altre moment de l'any, segons han informat els tres sindicats representats a la taula general de la funció pública, CCOO, UGT i IAC.\nEls sindicats calculen que la reducció real dels salaris dels treballadors públics serà d'un mínim d'un 7%, sumant l'eliminació dels complements econòmics que preveu la llei d'acompanyament dels pressupostos catalans pel 2012, pendent d'aprovar al Parlament.\nUn dels col·lectius més afectats és el dels interins, que veuran com aquest 3% se suma a la rebaixa que ja se'ls aplica de jornada i sou d'un 15%.\nEl 2010 els treballadors públics ja van tenir una retallada al sou d'un 5%.\nEls sindicats s'han trobat amb la Generalitat, que els han avançat la mesura. Els representants dels treballadors han abandonat la reunió indignats després de rebre la notícia. CCOO, UGT i IAC han rebutjat la mesura, consideren que les converses amb l'administració entren en un recés indefinit i anuncien mobilitzacions.\nSegons els representants dels treballadors, en la reunió, la Generalitat ha reconegut que podrien haver-hi noves rebaixes més endavant.\nEls sindicats s'aixequen "indignats" de la Mesa del Sector Públic


Darrer dia amb ambient estival: aprofiteu-lo - El temps\nDarrer dia amb ambient estival: aprofiteu-lo\nAprofiteu l'ambient assolellat i càlid del migdia, perquè s'acosta un important canvi de temps que tombarà les temperatures\nNéstor Gómez 23/09/2020 - 15.20 Actualitzat 24/09/2020 - 09.24\nEstem davant d'un dels dies més tranquils de la setmana, que no vol dir estabilitat absoluta. Tenim aire fred a les capes mitjanes de l'atmosfera i a prop de casa hi tenim diverses pertorbacions. El que tenim clar és que s'acosta un contundent canvi de temps que ens durà un ambient de tardor a partir de dijous a la tarda.\nDia amb pocs ruixats\nMatí radiant de sol arreu del país, amb algunes boires matinals a la plana d'Osona i a l'entorn de la ciutat de Girona. Un cop més, a partir del migdia creixeran núvols sobre les muntanyes del país, la majoria inofensius. Ara bé, s'esperen ruixats febles al Pirineu i moderats al Camp de Tarragona i a les Terres de l'Ebre; a la resta del prelitoral no se'n descarten. Cap al vespre els ruixats es retiraran, però els núvols no acabaran de marxar.\nAlbada des de Montoliu de Lleida (Marta Mòdol)\nÚltim dia amb 30 ºC\nSerà el dia més càlid de la setmana i, a la vegada, l'últim. Així que si us agrada l'ambient càlid aprofiteu al cent per cent aquesta jornada. Les temperatures més altes del país tocaran els 30 ºC en punts del pla de Lleida i de les comarques de Girona, i a les Terres de l'Ebre superaran lleugerament aquesta xifra.\nl canvi de temps arribarà a partir del migdia de dijous, amb més núvol i ruixats. Divendres arriba aire fred que tombarà les temperatures i provocarà nevades al Pirineu. També serà el dia en què arrencaran les ventades.\nEl temps TN migdia - 23092020\nEl temps TN matí - 23/09/2020


1 Ripple vs Bitcoin: resolució de diferents problemes\n2 Per tant, el que és exactament Ripple?\n3 Especificacions i funcions clau de Ripple\n4 Ripple vs Bitcoin: altres diferències clau\n5 Sentiments de mercat mixt\nRipple vs Bitcoin: resolució de diferents problemes\nTot i que Ripple comparteix algunes característiques similars amb Bitcoin, és un projecte molt diferent. Com a criptomoneda, utilitza criptografia per assegurar transaccions, però en realitat no té una cadena de blocs pública.\nEn canvi, té una xarxa de nodes que validen les transaccions, però no necessàriament són nodes P2P anònims, són bancs i institucions financeres participants.. Les monedes de Ripple, conegudes simplement com a Ripple o XRP, no es van explotar, sinó que es van emetre.\nI, a diferència de Bitcoin que existeix en virtut d’una xarxa distribuïda de participants, Ripple no només és el nom de la moneda, sinó que també és el nom de l’empresa que va desenvolupar el protocol. A diferència del pseudònim fundador de Bitcoin, Satoshi Nakamoto, els fundadors de Ripple van desenvolupar Ripple al descobert, fins i tot Ripple va sol·licitar i se li va atorgar una BitLicense de Nova York per operar..\nAixí doncs, des del primer moment, veiem que es tracta d’una comparació de pomes i taronges.\nPer tant, el que és exactament Ripple?\nRipple es considera una mica estrany entre les criptomonedes perquè no té la seva pròpia cadena de blocs pública. A nivell intern, la xarxa XRP Ledger funciona amb una cadena de blocs interna que anomenen llibre llibre “Enterprise blockchain”, no utilitza proves de treball i se’n sap poca cosa.\nRipple es va dissenyar originalment com un sistema de transferència d’actius amb l’objectiu d’enviar transaccions instantànies i segures entre els participants de la xarxa. La idea era que es pogués transaccionar qualsevol cosa digital de valor, inclosos fiat, criptomonedes, productes bàsics, fins i tot punts de fidelització i crèdits per a mòbils. El testimoni de criptomoneda Ripple natiu es va afegir en una etapa posterior del desenvolupament i es pot utilitzar per liquidar operacions a la xarxa.\nSens dubte, Ripple no comparteix les arrels cypherpunk de Bitcoin i altres criptomonedes, però per aquesta mateixa virtut va ser instantàniament més atractiu per a bancs, intermediaris financers i inversors institucionals que buscaven solucions de pagaments digitals..\nRipple va rebre finançament d’àngels per desenvolupar el seu protocol. Entre els inversors de la primera fase s’inclouen gegants de la indústria financera com Andreessen Horowitz, Pantera Capital, Google Ventures, IDG Capital Partners i Santander InnoVentures.\nEn no ser una cadena de blocs típica i ser gestionada per una empresa, no té sentit comparar Ripple amb Bitcoin, característica per característica. El Ripple està controlat de manera centralitzada i, com que Bitcoin és una cadena de blocs descentralitzada, no té gaire sentit que els consideri rivals. En qualsevol cas, similar a altres xarxes com Counterparty i Omni, Ripple es pot considerar com una plataforma independent pròpia que fins i tot pot complementar les xarxes de Bitcoin i altres criptomonedes. Per exemple, podeu emmagatzemar, enviar i rebre altres monedes a la xarxa Ripple. Aquests saldos es mantenen en comptes, a diferència de XRP, que és la moneda nativa sense risc de contrapartida.\nEl projecte Ripple és realment anterior a la cadena de blocs de Bitcoin i la seva missió des del principi no era oferir una alternativa al sistema financer mundial, sinó actualitzar-lo i treure’l de l’era fosca..\nEspecificacions i funcions clau de Ripple\nPagaments instantanis – La infraestructura de pagaments globals es va construir abans que Internet es difongués comercialment. La liquidació interbancària de pagaments clau es produeix a la xarxa SWIFT internacional i també a algunes xarxes nacionals més petites més localment. Les transferències i els assentaments poden trigar uns quants dies, i això és vergonyosament vergonyós a l’era digital. Per contra, els pagaments Ripple poden rebotar a tot el món gairebé instantàniament.\nEnfocament amable B2B – com a empresa, Ripple està interessada en involucrar a actors clau de la indústria financera, inclosos els bancs i els proveïdors de serveis financers. La xarxa ofereix remeses i pagaments transfronterers instantanis. Totes les transaccions a la xarxa Ripple estan dissenyades per complir els requisits de risc i privadesa del banc. El compliment antiterrorisme contra el blanqueig de diners (AML) i Know Your Customer (KYC) està integrat en cada transacció.\nServei de pagaments d’extrem a extrem – Un banc podria utilitzar la xarxa Ripple per enviar un pagament transfronterer directament des del compte bancari del client que l’envia fins al compte bancari del client receptor a l’altre extrem. La xarxa Ripple pot gestionar tota la transacció, inclosa la conversió de divises. La xarxa Ripple també pot calcular instantàniament el cost de la transacció fins al cèntim més proper i indicar als dos bancs participants quan el client final ha rebut el dipòsit perquè tots dos bancs actualitzin els comptes dels seus clients..\nRipple vs Bitcoin: altres diferències clau\nSHA512 (basat en SHA 2)\nSHA 256 (basat en SHA 2)\nGeneració de blocs\n~ 10 minuts\nXRP de 100 mil milions\n21 milions de BTC\nEls pagaments per Ripple són gairebé instantanis, ja que són validats pels nodes Ripple. A diferència de Bitcoin, la moneda Ripple l’emeten Ripple Labs i no s’encunyen en blocs. Fins ara, circulen 38 mil milions de divises.\nL’oferta eventual de Ripple superarà amb escreix les monedes totals de Bitcoins per ordres de magnitud. Això es reflecteix en el seu preu quan es compara l’escassetat relativa de les dues monedes, és a dir, les 100 mil milions de Ripple contra els 21 milions de Bitcoin. En el moment de la publicació, la moneda Ripple era només una fracció de la de Bitcoin, que se situava a poc menys de 0,22 dòlars de dòlars. Tot i això, Ripple ocupa la tercera posició de la capitalització general del mercat.\nS’han creat els 100 mil milions de XRP. Dels 100 mil milions, els fundadors de Ripple van conservar 20 mil milions, amb els 80 mil milions restants XRP assignats a Ripple Labs. D’aquests, només s’han publicat 38.000 milions de XRP fins ara.\nRipple és molt ràpid en comparació amb Bitcoin i pot realitzar 1.000 transaccions per segon, en comparació amb els 3 tx / seg de Bitcoin, i pot finalitzar una transacció internacional en 3 segons, en comparació amb el temps mitjà de confirmació de bloc de 10 minuts per Bitcoin.\nSentiments de mercat mixt\nEls entusiastes de les criptomonedes han tingut sentiments diversos sobre Ripple des del primer moment.\nRipple té un enfocament molt específic, i és per això que el sistema bancari l’adopti per als pagaments i remeses transfronterers, interestatals i interbancaris. En última instància, Ripple pretén ser utilitzat en lloc de la xarxa SWIFT interbancària. Per això, el preu de Ripple està fortament influït per qualsevol notícia relacionada amb l’adopció bancària.\nÉs una moneda econòmica, de manera que té un potencial positiu enorme. Si aconsegueix convertir-se en l’opció de criptografia del banc, probablement augmentarà el seu valor. Però per als fanàtics de Ripple, aquest esdeveniment s’ha endarrerit i, a mesura que passa el temps, altres competidors també s’estan posant en fila per reclamar el mateix títol. Ripple ja està en fase beta en directe 75 bancs, i, no obstant això, no és l’únic projecte que competeix per l’atenció del banc Fons d’actius digitals utilitzant Hyperledger tecnologia i Consorci R3 ser el líder més conegut d’un paquet de proveïdors de solucions blockchain per a bancs.\nRipple s’ha consolidat com una de les cinc criptomonedes més importants i és gairebé tan coneguda com Bitcoin. Independentment de si Ripple es converteix en el blockchain número u per bancs o no, hi ha moltes altres aplicacions per a la seva tecnologia. A diferència de Bitcoin, és compatible amb els negocis, ja que compleix la normativa. Tot i que Bitcoin es basa en l’adopció d’usuaris, Ripple apunta a una adopció més generalitzada en el comerç diari. Això el fa més atractiu per als inversors que consideren que les criptomonedes com Bitcoin són vulnerables a futures batalles reguladores i, per tant, no és probable que siguin adoptades per al comerç general..\nSi Ripple aconsegueix convertir-se en l’amor dels bancs, el seu modest preu de 20c podria passar ràpidament als dòlars i eclipsar la capitalització de mercat de Bitcoin. Així que si esteu buscant alguna cosa amb un potencial positiu i positiu, Ripple és sens dubte un dels que cal vigilar de prop.\nContents1 Binance contra Bitfinex2 Informació clau de Binance vs Bitfinex3 Mètodes de finançament4 Interfície5\nContents1 Bittrex contra GDAX2 Informació clau de Bittrex contra GDAX3 Mètodes de finançament4 Interfície5\nContents1 Bittrex contra Binance2 Informació clau de Bittrex contra Binance3 Mètodes de finançament4 Interfície5\nContents1 Kraken contra Bessons2 Kraken vs Gemini: informació clau3 Mètodes de finançament4 Interfície5 Comissions\nKraken i Bittrex són dues de les plataformes més populars per als inversors per\nContents1 GDAX contra Bessons2 GDAX vs Gemini: informació clau3 Mètodes de finançament4 Interfície5 Comissions


L'ajornament es mantindrà vigent fins que finalitze la suspensió temporal de l'activitat educativa i formativa presencial\nLa Conselleria d'Educació, Cultura i Esport ha acordat ajornar la realització de les pràctiques de Formació Professional, tant del mòdul de Formació en Centres de Treball (FTC) com dels programes d'FP Dual, per a tot l'alumnat de tots els cicles formatius de Formació Professional Bàsica (FPB), grau mitjà i grau superior de totes les famílies professionals: consultar ací\nCal recordar que totes les resolucions oficials de la Conselleria estan penjades en aquest espai web: consultar ací i es prega que totes les persones s'informen a través del web i les xarxes socials oficials de qualsevol temàtica relacionada amb les mesures educatives davant d'aquesta situació d'excepcionalitat provocada pel COVID-19, i així s'evitarà el màxim que siga possible la difusió de missatges falsos.\nL'ajornament de les pràctiques d'FP es mantindrà vigent fins que finalitze la suspensió temporal de l'activitat educativa i formativa presencial com a conseqüència de la situació i evolució de la pandèmia mundial del coronavirus (COVID-19).\nL'ajornament estarà vigent des de hui 16 de març i mentre es mantinga la suspensió temporal de l'activitat educativa i formativa presencial als centres educatius.\nMentre dure la suspensió de les pràctiques, els departaments de les famílies professionals programaran activitats formatives dirigides a l'alumnat i utilitzaran per a fer-ho la formació a distància. En aquest sentit el centre educatiu ha de fer una programació que simule l'entorn del centre de treball, tenint en compte el que es preveu en el programa formatiu FCT del cicle corresponent.\nUna vegada milloren les circumstàncies, el departament de la família professional corresponent comunicarà a la direcció del centre les hores del programa d'FCT que l'alumnat ha fet a distància i, per tant, les hores que li faltarien cursar d'aquest mòdul en una empresa o entitat col·laboradora.\nEls programes formatius a distància que simulen l'entorn del centre de treball seran aprovats pel departament de la família professional corresponent. Al seu torn, la direcció d'estudis del centre docent, en col·laboració amb el departament en qüestió, organitzarà per al tercer trimestre el desenvolupament d'aquestes activitats i la distribució horària del professorat que impartisquen docència d'aquests programes formatius.\nAgrupar les pràctiques d'FP Bàsica en el pròxim curs\nUna altra novetat important que permet la resolució és que l'alumnat d'FP Bàsica que en aquest curs 2019-2020 estiga fent primer i realitze l'FCT en dues unitats formatives, les podrà agrupar en el pròxim curs 2020/2021. Paral·lelament, els centres també podran reduir el nombre d'hores d'FCT, que per regla general estan fixades en 400 hores, i augmentar les del projecte integrat fins que es completen el total d'hores dels dos mòduls professionals per a l'alumnat que estiga cursant cicles formatius d'FP de grau superior amb mòdul de projecte (LOE).\nLes direccions dels centres comunicaran, a la Direcció General de Formació Professional i Ensenyaments de Règim Especial, qualsevol incidència, aclariment o assessorament que necessiten per a l'ampliació o millora d'aquestes instruccions. Depenent de la situació i l'evolució del COVID-19 que es vaja produint, la Conselleria dictarà noves instruccions. Així mateix, els centres docents privats no concertats, en el marc de la seua autonomia, també hauran d'aplicar aquesta resolució.


El conseller de Cultura i Educació Miquel Àngel Maria, ha informat aquest dimarts que es preveu que el cost de la reparació de les pintades a la Naveta dels Tudons sigui d'entre 20.000 i 40.000 euros. A més, com el monument romandrà tancat al públic fins que es realitzin les labors de restauració, el Consell Insular de Menorca calcula que es deixaran d'ingressar uns 9.000 euros mensuals de la venda d'entrades.\nEl departament de Cultura ja ha sol·licitat un informe de restauració que permetrà realitzar una valoració dels danys que ha patit el monument talaiòtic. Des del Consell de Menorca han sol·licitat facilitar el màxim possible la recerca policial que s'està duent a terme. «Demanam prudència i discreció, no fer cas de rumors, evitar excessos d'informació i no difondre notícies no contrastades amb la policia de manera oficial i no fer públics els llocs on s'ha intensificat la vigilància», ha indicat Maria.\nEl conseller ha explicat que s'està treballant per millorar la vigilància dels monuments arqueològics de l'illa i s'estudien diverses opcions, encara que ha dit que es contempla com a inviable la vigilància amb personal de seguretat pel cost que suposa. Cal recordar que, abans de les pintades a la Naveta dels Tudons de Ciutadella, també aparagueren pintades en la Bassa Verda de Ciutadella. «Es tracta de fets excepcionals i extraordinaris i els autors sabien que farien mal i feririen la sensibilitat dels menorquins», ha recalcat.\nEl responsable insular ha agraït la resposta ciutadana i ha destacat que fins i tot algunes persones s'han ofert com a voluntàries per eliminar les pintades. «També una empresa s'ha ofert a pagar el cost del material de l'operació», ha manifestat Maria, qui ha apuntat que «aquestes mostres d'afecte demostren l'alt grau de consciència de la ciutadania».\nNetejar les pintades costa tans doblers? Perquè no les netegen els que les han fet?


webpolicial - Policies connectats a la xarxa\nPolicies connectats a la xarxa\t PDF | Imprimir |\t E-mail\ndijous, 29 desembre de 2005\nEl Punt │ Jordi Torrents\nLa terrassenca Auxpi desenvolupa un sistema nou que permet comunicar-se en temps real amb la base de dades des dels cotxes patrulla. El PC Car resisteix qualsevol sotrac i permet als agents estar més al carrer que a la comissaria\nUn cotxe de policia persegueix un vehicle que creu sospitós, i l'agent necessita trucar a la central perquè li confirmin les dades que necessita, com ara la matrícula. O un gual, unes obres, un DNI o actualitzar els futurs carnets per punts, el que sigui. Aquesta situació pot passar a la història, ja que mitjançant un sistema informàtic innovador, un cotxe patrulla podrà comunicar directament amb la base de dades al moment, sense necessitar cap intermediari i amb l'avantatge de poder passar més hores al carrer que no pas a la comissaria emplenant informes que es podran detallar directament des del vehicle. En ajuntaments com els de Caldes de Montbui, Polinyà i Canovelles, ja ho fan. La proposta neix de l'empresa terrassenca Auxpi, nascuda fa cinc anys, i que ha desenvolupat el PC Car, que permet dur una pantalla i un ordinador a bord, però a partir «d'un sistema de memòries i no pas del disc dur tradicional», segons explica un dels socis, Ramon Viñas.\nL'altre fundador d'Auxpi, Josep Maria Córcoles, explica que s'han basat en els «defectes» derivats dels intents d'usar ordinadors portàtils i agendes electròniques, que pateixen molt pels sotracs en el moment que el cotxe ha de moure's per un camí sense asfaltar o córrer a gran velocitat. Un altre problema, és que les dades d'un ordinador, en cas de robatori, van a parar a mans «poc recomanables». El cos policial, així, «obté més presència al carrer», un aspecte, juntament amb la seguretat i la rapidesa, clau per convèncer els municipis per confiar en el PC Car. De fet, altres localitats com ara Castellar del Vallès, Reus, Valls, Sant Boi i Rubí l'estan estudiant. L'objectiu, però, és captar l'atenció de cossos com el dels Mossos i d'ajuntaments com els de Barcelona i Madrid, ciutat on els cotxes patrulla porten un ordinador «enganxat amb ferros», amb disc dur i amb dificultats fins i tot «per veure la pantalla».\nwebpolicial » Inici Funció pública i Seg. laboral Policies connectats a la xarxa


Mercat Agroecològic de la Universitat de València\nInici > Mercat Agroecològic de la Universitat de València\nEl Mercat Agroecològic de la Universitat de València es consolida. Situat a l'entrada dels Aularis I i III per Menéndez i Pelayo al Campus de Blasco Ibàñez. Comptem amb productes de l'horta de València, oli i productes de panaderia acompanyades de productes de Comerç Just.\nLa identitat del Mercat Agroecològic es defineix usant conceptes clau com: consciència, proximitat, obertura, efecte multiplicador, equilibri i visibilitat.\nAquesta iniciativa s'emmarca en l'aspiració d'impulsar canvis en l'alimentació cap a formes més saludables i sostenibles.\nPeríode de l'esdevenimentDe 28 de gener de 2022 a 11 de març de 2022. Divendres de 10:00 a 14:00.\nLloc de realització Entre els Aularis I y III


11 setembre. Construir l’Alternativa des de baix i a l’esquerra – El Republicà\nEscrit el setembre 11, 2021 setembre 10, 2021 per Lluita Internacionalista\n11 setembre. Construir l’Alternativa des de baix i a l’esquerra\nFont: Assemblea Nacional de Catalunya\n11 Setembre, entestats en la taula de diàleg\nEl govern català s’entesta en donar crèdit a la mesa de diàleg. Per activa i per passiva el Govern PSOE-IU/Podemos declara que no hi haurà ni amnistia ni autodeterminació, l’alcaldessa Colau dels Comuns ho titllava de “tonteries” i fins i tot la ministra d’Administracions Territorials es mofava de si els independentistes encara no han après la lliçó. La mesa de diàleg acompanya l’aterratge autonomista i monàrquic d’ERC i JxCat, que enterra l’1 i el 3 d’octubre.\n11 Setembre, sota el llindar de la pobresa\nEls 3.300 casos d’activistes pendents de judici ens recorden la seva lliçó: l’estat espanyol és repressió i presó de pobles. Però ni abandonem la lluita per la llibertat dels i les represaliades, ni oblidem ni renunciem a la República Catalana, a la ruptura amb la monarquia borbònica i corrupta que ens va imposar Franco.\nNecessitem agrupar les forces. Però no es tracta de l’anomenada estratègia transversal de l’independentisme, que no ens ha portat enlloc, sinó d’unir totes les forces des del compromís amb la legitimitat i validesa de l’1 i el 3 d’octubre, recuperant la mobilització i començant per la defensa dels companys i companyes amenaçats per la repressió. Ens cal una Trobada nacional de totes les organitzacions, entitats i organismes de defensa de represaliats/des i moviments per decidir un pla de lluita.\nI no podem deixar de respondre alhora a la greu crisi econòmica. També en aquest terreny ens trobem davant dels dos governs, que coincideixen en la política econòmica que ha servit perquè les grans empreses ja obtinguin beneficis (particularment alts a la banca, un 20% per sobre dels de 2019), mentre la població treballadora viu un drama social. El drama dels avis i àvies morts a les residències privatitzades i sense recursos. En plena pandèmia més del 50% del pressupost de sanitat català acaba en mans privades i en fons d’inversió. Més del 26% de la població catalana viu sota el llindar de la pobresa, que segueix creixent, particularment entre infants, jubilades i migrants. El suïcidi ja és el primer motiu de mort entre els i les joves de 15 a 29 anys, la franja que pateix la manca de places públiques d’estudis (sobretot d’FP), més del 40% d’atur i una precarietat generalitzada (només 1 de cada 20 contractes és fix a temps complet).\n11 Setembre, afrontar el nou embat contra l'estat\nLes condicions laborals no deixen d’empitjorar: més atur, caiguda salarial (3’6% menys que el 2019), mentre es dispara la inflació (3’3% interanual a l’agost), menys seguretat a la feina com vam veure amb la mort d’en Xavi, un treballador de 19 anys a l’empresa CIDAC de Cornellà. Malgrat la davallada de l’activitat productiva, el 2020 hi ha hagut 79 accidents laborals mortals: un 21% més que el 2019. Amb una autonomia catalana que lidera el nombre de desnonaments, també en pandèmia. Aquest primer trimestre de l’any a un ritme de 27 al dia. I la Generalitat els acompanya amb els Mossos i una forta repressió contra els moviments solidaris. Ells són els responsables dels suïcidis a Sant Ildefons de Cornellà o a Sants. Una crisi en la que creix l’extrema dreta, els feminicidis i les agressions LGTBfòbiques.\nAra arriben els fons europeus i el primer acord entre els governs central i autonòmic és l’ampliació de l’aeroport d’El Prat, tot un exemple del que entenen per economia “verda i sostenible”: destrucció del medi, més contaminació, més totxana, això sí aplaudit per la gran patronal. Més beneficis de les grans constructores a costa de la nostra salut i més deute públic que pagarem nosaltres i com ja pretenen amb la reforma de les pensions. Però l’organització de la resistència popular ha esquerdat els partits polítics implicats en ambdós governs i ha ensorrat de moment el projecte: una primera victòria que demostra quin és el camí.\nNo és possible afrontar el nou embat contra l’estat, i la implementació de la república catalana, sense respondre a aquestes necessitats urgents de la classe treballadora catalana. Ens cal fer el lligam entre les mobilitzacions contra la repressió i en defensa de les llibertats i el dret d’autodeterminació i les lluites per aturar governs i patronal, que volen que la crisi la paguem la classe treballadora. La lluita contra l’ampliació de l’aeroport continua, la defensa de les pensions contra la reforma i el Pacte de Toledo, la lluita per evitar nous tancaments i acomiadaments, la de les subcontractes de Nissan perquè tots els i les treballadores tinguin un lloc en la necessària reindustrialització, contra els desnonaments i els preus abusius de la llum i els serveis bàsics, en defensa de la sanitat i l’ensenyament públics, per la regularització dels i de les immigrants, contra l’extrema dreta, en defensa dels drets de les dones i dels col·lectius LGTBI.\nCal construir una alternativa política a l'autonomisme\nPer això cal construir una alternativa política a l’autonomisme d’ERC i JXC, lligada a la lluita obrera i popular: L’alternativa que ens porti a la república catalana ha de ser construïda des de baix i des de l’esquerra treballadora. Apostem des de la nostra participació a la CUP-Un nou cicle per guanyar que sigui un instrument i motor per aquest necessari gir a l’esquerra, contra les polítiques autonomistes i pro patronal del govern d’ERC i JXC. Aquesta és la tasca.\nEscrit a Altres espais, Benestar i cohesió social Tagged 11 setembre, construir alternatives, guanyar la independencia, taula de dialeg\n← La independència és a les nostres mans\nSOBIRÀNIA ÉS LLIBERTAT. 11 SETEMBRE 2021 →


La BTT de Santa Pau bat rècords d'inscripcions » Ràdio Olot\nLa BTT de Santa Pau bat rècords d'inscripcions\nLa 23ena edició d’una de les curses més populars de la comarca, celebra el seu record d’inscripcions després d’un any d’aturada per la pandèmia. Hi haurà dos circuits de 24 i 34 quilòmetres\nRoger Isern | 14 d'octubre de 2021\nImatge de la última edició de la BTT Santa Pau l'any 2019 (bttsantapau.com)\nSanta Pau i el seu entorn tornaran està plens d'apassionats i apassionades de la BTT aquest diumenge. Després de l'aturada obligada pel coronavirus, l'organització ha treballat per una edició que serà històrica. Les inscripcions ja han superat les expectatives i tots els pronòstics apunten que s'arribarà als 300 inscrits, el número màxim permès. Un dels membres de l'organització de la BTT Santa Pau és Jordi Colobrans.\nLa 23a BTT Santa Pau no és federada i l'organització ha contractat una assegurança per a tots els corredors tant si tenen llicència federativa com si no en disposen. Un altre aspecte a tenir en compte, és que aquells corredors que arribin més tard de les 11 del matí al desviament entre la curta i la llarga només podran fer el recorregut curt. Aquest punt estarà situat al quilòmetre 21. Hi haurà dos avituallaments líquids, lloc per netejar les bicis, però no dutxes, servei que a causa de les restriccions no és permès. I com a novetat, també s'hi podrà participar amb bicicleta elèctrica. Colobrans explica quins dos circuits s'han creat.\nA través del web de la cursa ja s'ha anunciat que no queden places i ja s'han omplert les 300 que marca el límit. Tampoc es podran fer inscripcions presencials el mateix dia de la cursa.


Joel Badia i Alexis Capdevila guanyen l'or a la Copa d'Espanya\n15 abril 2021 16:55\nPau Veny i Víctor Blanes foren plata en K2 júniors 200 metres\ndBalears | 12 juliol 2004\nEls piragüistes del Reial Club Nàutic de Palma Joel Badia i Alexis Capdevila aconseguiren ahir la medalla d'or a la categoria K2 sènior 200 metres durant la celebració de la Copa d'Espanya disputada aquest cap de setmana a la Casa de Campo de Madrid.\nNo fou l'únic triomf dels esportistes del Nàutic de Palma, ja que Pau Veny i Víctor Blanes es feren amb la medalla de plata a la modalitat de K2 júnior 200 metres, mentre que Patricia Blanes obtenia el bronze en dama júnior 200 metres. En aquesta mateix categoria, les piragüistes Clara Cano i Alba Zanoguera se situaren en quarta i desena posició, respectivament.\nVíctor Blanes s'alça amb la quarta posició en K1 júnior 200 metres i Alexis Capdevila acabà en setena posició en K1 sènior 200 metres.\nDestaca també que dissabte en el Trofeu Reina Sofia en K4 200 metres juvenils, l'equip del RCN de Palma format per Patricina Blanes, Clara Cano, Alba Zanoguera i Eugenia Echeberrigorda acabà segon, mentre que l'equip d'homes format per Pau Veny, David Ezequiel, Fernando Vicente i Víctor Blanes fou tercer.


La Granadella crea un fons d’emergència social per a famílies de 3.000 euros\ngarrigues.cat 16:53 23/02/15\nL’Ajuntament de la Granadella ha decidit per primera vegada habilitar un fons d’emergència social de 3.000 euros per ajudar les famílies amb problemes econòmics arran de la situació de crisi.\nConsell Comarcal de les Garrigues Pressupost 2015 Ajuntament de la Granadella Fons d'emergència social Exclusió social\nPanoràmica general de la Granadella.\nL’Ajuntament de la Granadella ha decidit per primera vegada habilitar un fons d’emergència social de 3.000 euros per ajudar les famílies amb problemes econòmics arran de la situació de crisi. La mesura es preveu incorporar al pressupost per aquest 2015, que s’hauria d’aprovar els propers dies.\nL’accés a l’ajuda està supeditada a un informe que hauran d’elaborar les assistentes socials del Consell Comarcal de les Garrigues, però es podran compatibilitzar amb subvencions d’altres administracions o institucions.\nAmb la mesura, que preveu que es pugui ampliar la dotació pressupostària si és necessari, el consistori vol evitar l’exclusió social de les persones que s’han quedat a l’atur i no tenen opcions per trobar una feina en aquests moments, per ajudar-los a evitar possibles desallotjaments, a pagar factures de serveis bàsics com la llum, l’aigua o el gas, a més de permetre’ls comprar aliments quan no puguin fer-ho.\nProu morts a la N-240 vol fer front comú amb Generalitat per exigir solucions definitives a Foment


L26 – ACULL LA CIRERA : Reptes e il.lussions… (C05) – Recerquesmones.net\nL26 – ACULL LA CIRERA : Reptes e il.lussions… (C05)\nPublicat el 10 Novembre, 2019 14 Juliol, 2021 per fmones\nEl dia dos d’aquest mes s’ha constituit aquesta entitat, amb seu al local social de La Cirera, i el dia 7, en representació dels fundadors, vaig presentar els documents corresponents als “Serveis Territorials de Justicia a Tarragona”, per a la seva inscripció.\nUs reprodueixo el contingur de l’article 2 dels estatuts socials,on hi consten les finalitats i objectius de la mateixa :\na) Promoció de les activitats de caire cultural que permetin la participació dels veïns, en activitats que afavoreixin la convivència i relació.\nb) Defensa i divulgació dels valors històrics i patrimonials de La Cirera, de la seva flora, fauna, dels recursos naturals, del seu paisatge, i dels espais comuns i religiosos.\nc) El coneixement de la historia del poble, les seves vinculacions, les formes de viure, i les tradicions orals, i la pervivència d’aquests valors com a singularitat.\nd) Treballar per un creixement i futur mes sostenibles, una utilització més eficient dels recursos naturals, i a proposar iniciatives que afavoreixin aquests valors.\ne) Col·laborar amb altres entitats del municipi de Llorac i del entorn de la Vall del Corb, en aspectes relacionats amb les finalitats socials descrites.\nf) Per aconseguir les seves finalitats, l’associació organitzarà per compte propi, o amb altres entitats, activitats lúdiques, recreatives, festives i demes coherents amb les finalitats socials, ratificant el seu caràcter d’entitat sense finalitat lucrativa.\nReptes e il.lussions d’una entitat que comença a caminar desde 0, amb la voluntat d’incorporar persones i veins que comparteixin aquesta filosofia, i també amb el repte d’assolir projectes i propostes que ajudin a mantenir la singularitat de La Cirera.\nUns objectius socials que fusionen un passat viu i tangible, amb la historia de les persones, d’un paissatge i unes cases d’anys, un present per a gaudir-ne i fer-lo motivador per a lesnoves generacions, i d’unfutur per a garantir-ne la seva conservació i els seus valors.\nCrec que ens inspira una voluntat innovadora, i amb aquest camívolem fer passes segures al servei de tots, i de l’entorn que apreciem…\nM30 – Joaquim Forcada i els terrenys a Montjuich : Ressenyes a la premsa de l’epoca (FOR08)\nL27 – Resultat Eleccions 2019 a Llorac : Municipals i Europees (J01)


Blog – ActionCOACH Manuel Abad\nManuel Abad Gurria2020-01-21T09:09:50+00:00enero 21st, 2020|Sin categoría|0 Comments\nSi vols fer riure a Déu, explica-li els teus plans… Ara que molts fem plans val la pena preguntar-se perquè no arribo a fer les coses que vull fer? Fins i tot les que més m’importen? I perquè les coses que faig se semblen tan poc a allò que havia planejat? El problema és important, [...]\nManuel Abad Gurria2020-01-21T09:50:45+00:00diciembre 21st, 2019|Sin categoría|0 Comments\nMolts empresaris estan perduts amb el compromís de la seva gent. N'hi ha que pensen que tenen gent força compromesa. D'altres pensen que el compromís dels empleats és impossible, que no hi ha res a fer. Què vol dir compromís? No és el voluntarisme, ni els grans esforços. Tampoc és la camaraderia, ni el [...]\n(más abajo versión en Castellano) Fa 271 anys, Benjamin Franklin va escriure la famosa frase “el temps són diners”. Era un consell per a un jove comerciant, li recordava que cada dia sense treballar li costava allò que deixava d’ingressar en un dia, més les despeses extres. Afortunadament els temps han canviat. Tanmateix encara avui [...]\n(Traduccion al Castellano abajo) Un dia de mitjans de juny de l’any passat, parlava amb Xavier, el director general d’una empresa de serveis tècnics, li preguntava: — Què passaria si la setmana vinent marxessis de vacances… Unes vacances llargues. — Uff! els mesos de juny i juliol tenim molta feina… — Però, no em deies que [...]


Descobreixen un nou aspecte del cicle de vida de ‘Plasmodium falciparum’: la conversió sexual “exprés” - Notícia - ISGLOBAL\nLa conversió de la fase asexual a la sexual del paràsit de la malària és necessària per a la seva transmissió al mosquit\nUn estudi liderat per l’Institut de Salut Global de Barcelona (ISGlobal), centre impulsat per la Fundació Bancària “la Caixa”, revela un nou mecanisme pel qual el paràsit de la malària Plasmodium falciparum passa de la fase asexual a la fase sexual, que és transmesa pel mosquit. Els resultats, publicats a la revista Nature Microbiology, proporcionen informació important sobre el cicle de vida del paràsit i eventualment contribuiran a dissenyar estratègies per frenar la seva transmissió.\nPer poder transmetre's de la sang humana al mosquit, el paràsit de la malària necessita passar d'una fase de replicació asexual a una fase sexual (anomenada gametòcit). Aquesta conversió representa, per tant, una diana ideal per frenar la transmissió del paràsit. Malgrat això, encara es coneix poc sobre el procés que fa que el paràsit deixi de reproduir-se de manera asexual i es converteixi en un gametòcit.\nL'equip d'Alfred Cortés, investigador ICREA a ISGlobal, va utilitzar una proteïna que s'expressa únicament en el moment en el qual la cèl·lula “decideix” diferenciar-se en un gametòcit (i en el qual encara és morfològicament indistingible de la fase asexual). Gràcies a la tècnica d'edició genètica CRISPR-Cas9, van marcar aquesta proteïna (anomenada PfAP2-G) amb un fluorocrom verd, i van reexaminar la hipòtesi que, entre la decisió de diferenciar-se i la conversió sexual el paràsit necessita passar per un cicle de replicació.\nUsant un sistema de cultiu en el laboratori, l'equip va trobar que alguns paràsits poden convertir-se directament en gametòcits, sense passar per un cicle addicional de replicació. “El moment en què el paràsit ‘decideix’ convertir-se en un gametòcit pot ocórrer abans del que pensàvem,” explica Cortès. “De fet, encara que el seu cicle de vida es va descriure fa més de 100 anys, no deixa de sorprendre'ns,” afegeix.\n“Els nostres resultats indiquen que els paràsits que activen l'expressió de PfAP2-G suficientment aviat durant el cicle, opten per la via ràpida; mentre que els altres passen per un cicle de replicació abans de convertir-se en gametòcits,” explica Cristina Bancells, primera autora de l'estudi. “Aquesta ruta ràpida podria afavorir la supervivència del paràsit i facilitar la seva transmissió en situacions de ‘perill’, com per exemple en el cas de tractament amb fàrmacs,” afegeix. Per als autors, aquests resultats proposen un model més ampli de les primeres etapes de diferenciació sexual en P. falciparum, i adverteixen que es necessitaran més estudis per establir la freqüència amb la qual el paràsit utilitza una o una altra via (clàssica versus exprés) in vivo.\n“Cal recordar que els gametòcits són una diana prioritària per a intervencions de salut pública que busquen reduir la transmissió de la malària, i eventualment eliminar-la,” assenyala Cortès.\nDescobreixen com el paràsit de la malària es defensa de la febre\nUna via ràpida per a desenvolupar resistència a antimalàrics


El Govern denega a Montero els permisos de prospecció del subsòl - Torà online\nMedi ambient divendres 22 març 2013 Autor: Ramon Sunyer\nL'acte de constitució de la PAF a Cervera Foto: Josep M. Santesmasses\nEl Govern ha iniciat aquest divendres l'expedient de denegació dels permisos d'investigació d'hidrocarburs anomenats 'Darwin' i 'Leonardo' sol·licitats per Montero Energy Corporation, i que havien d'afectar més de vuitanta municipis de diverses comarques de la Catalunya Central i Ponent, Anoia, Segarra, la Noguera, Urgell i Solsonès, d'una banda, i Osona, el Berguedà i el Bages, de l'altra. Segons el Departament d'Empresa i Ocupació, l'expedient de denegació es basa en 'la insuficiència dels projectes presentats pel sol·licitant'. Un portaveu del Departament d'Empresa i Ocupació ha matisat que, en obrir les pliques de documentació presentades per l'empresa, els tècnics han considerat que no hi constaven tots els requeriments que es demanaven Ara l'empresa sol·licitant té temps fins demà per presentar les al·legacions que estimi oportunes.\nL'eventual autorització o denegació dels permisos de prospecció havia generat polèmica perquè es podia utilitzar la tècnica de fractura hidràulica ('fracking') del subsòl per a les prospeccions i futures extraccions dels hidrocarburs. Des que es va conèixer la notícia el passat setembre, l'oposició a aquestes prospeccions s'ha escampat per tot el territori afectat, organitzant-se per mitja de la Plataforma Aturem el Fracking i els tuits amb els hastags #frackingno i #aturemelfracking s'han escampat arreu de la xarxa.\nNombrosos ajuntaments de les nostres comarques han aprovat mocions contra la fractura hidràulica i també les administracions comarcals. Aquesta mateixa setmana el Consell Comarcal de la Segarra es va pronunciar per unanimitat declarant la comarca lliure de fracking. Anteriorment s'havien pronunciat també en el mateix sentit els de la Noguera i el Solsonès.\nEn qualsevol cas, el Govern ha recordat en diverses ocasions que l'autorització per investigar el subsòl depèn de la Generalitat, mentre que és l'Estat qui ha de donar el permís per l'extracció d'hidrocarburs.La decisió arriba just una setmana després que el Departament d'Empresa i Ocupació iniciés l'expedient per suspendre l'autorització a Teredo Oils per investigar l'existència de gas i petroli al Ripollès, la Garrotxa i Osona.\nEl plenari declara la comarca de la Segarra lliure de fracking\nesquema de la tècnica del fracking\nEtiquetes: fractura hidràulica fracking permisos oposició\nLectures: 290 Darrera: 29.06.2022


Demòcrates recorda al PDC que els van avisar de la «impossibilitat» de registrar el nom | NacióDigital\nAntoni Castellà sosté que només hi ha un partit que porti el nom 'Demòcrates' a les sigles, en referència a "determinades reflexions que es fan de si n'hi ha molts o pocs"\nper ACN , 7 de setembre de 2016 a les 22:12 |\nAntoni Castellà i Núria de Gispert, en un acte de Demòcrates de Catalunya en una imatge d'arxiu Foto: ACN\nEl portaveu de Demòcrates de Catalunya, Antoni Castellà, ha manifestat aquest dimecres que abans que el PDC bategés el nou partit, van avisar a la formació presidida per Artur Mas de la "impossibilitat" de registrar el nom. "No ens van fer suficient cas", ha afirmat Castellà, que ha lamentat que "s'ho podrien haver estalviat". En referència a les declaracions de la coordinadora del PDC, Marta Pascal, que ha assegurat que hi ha una setantena de partits que utilitzen el terme "demòcrata" i quaranta el terme "català", el líder democristià ha recordat que quan Demòcrates va néixer, "no n'hi havia cap". "Ho dic per determinades reflexions que es fan de si n'hi ha molts o pocs", ha expressat.\n"Donem la polèmica per tancada", ha sentenciat Castellà, qui ha lamentat que el problema vingui causat per "negligència administrativa". A més, ha assenyalat que ja hi havia un precedent que podia fer veure a l'antiga CDC que l'aposta no arribaria a bon port, la d'un col·lectiu de Besalú que ja va intentar registrar el nom de Partit Demòcrata de Catalunya. Castellà ha subratllat que si al nou PDC se li hagués acceptat el nom, podria haver-hi hagut "prevaricació". Tot i no afectar al conflicte, durant tota la roda de premsa ha repetit –erròniament- el nom "Partit Demòcrata de Catalunya" –encara més semblant a "Demòcrates de Catalunya"- en lloc de "Partit Demòcrata Català", que és el nom real del partit liderat pel tàndem Pascal-Bonvehí.\nMalgrat el desencontre, Castellà ha volgut posar en valor la "rellevància" que un partit "històric" estigui fent el procés de "renovació" que està fent. "El nom no fa la cosa", ha apuntat, i s'ha ofert a "ajudar" en el procés de "regeneració" de la nova formació. "Que hi ha una campanya contra el procés és una evidència i en tenim totes les mostres i més", ha expressat l'exmilitant d'Unió, en relació a les declaracions d'Artur Mas, que s'ha queixat que la decisió d'Interior es deu a la voluntat d'impedir que "un partit existeixi perquè defensa la independència de Catalunya". A més, ha destacat la "manca de cultura democràtica del govern i els partits espanyols".\nCastellà ha volgut passar pàgina i s'ha mostrat esperançat que el conflicte no afecti al si del grup parlamentari de Junts pel Sí, que "segueix sent una bona eina" per assolir "l'estat independent". En aquests termes s'ha referit també a l'únic objectiu que ha de motivar la manifestació de la Diada: "És important una mostra més de força i arremangar-nos amb l'única reivindicació que és l'estat independent".\nEn relació a la decisió de Puigdemont d'assistir a la mobilització, Castellà ha considerat "correcta" la decisió, però ha volgut posar el focus en la ciutadania. "Tots convenim que el protagonisme és de la societat civil", ha conclòs.\nPolítica, Antoni Castellà, PDC, Demòcrates\nEs vergonyós que Convergencia Democratica de Catalunya no pugui canviar a Partit Democrata catala\nPer Anònim el 9 de setembre de 2016 a les 15:55\nEs canviar la paraula Convergencia per la paraula Partit Son molts els que es diuen "partit" Son molts els que es diuen "democrates" Son molts els que es diuen "catalans o de catalunya" Es estranyíssim que el Ministeri del Interior es fiqui en aquest asumpte quan les competències en Asociacions i Organitzacions socials i poliriques depenen del Ministeri de Justicia...curiosament amb un ministre que es diu Catala..\nvinga a dividir,\nPer Anònim el 8 de setembre de 2016 a les 15:51\nvinga ego,me ,mi, ich ,my,ana,je,moi,jo.... egoïsme i protagonisme sense límits i al poble que el rebentin entre fiscalies botifleres,tribunals egoïstes i funcionaris servidors de les seves lleis particulars\nPer Anònim el 8 de setembre de 2016 a les 13:37\nDemòcrates. Voleu parar de tocat el que no sona? Ja esta clar, teníeu raó, però no mes enfrontament entre nosaltres. Si us plau\nPer Anònim el 8 de setembre de 2016 a les 08:43\nQue els mateixos de la ex-CIU, els van atvertir de que el nom de PDC, no podria ser, i ara els del PDC diuen que no els volen ni a Madrid, Artur Mas, vols dir que vas fer ben fet de fer un pas al costat, vau eliminar Unió, pero al pas que aneu, us eliminaran del tot CIU-CDC-PDC, ah fan la feina bruta per aplanar cap a un nou Trispartit d´esquerres a Catalunya...quin merde que tenim...\nPer Anònim el 8 de setembre de 2016 a les 06:59\nSuposo que el Sr. Castellà deu tenir absolutament clar, que d'ara en endavant haurà de guanyar-se la vida tot sol perquè dubto que la nova CDC els vulguin per fer res.